**Pályázat kommunikációs referensi tisztség betöltésére**

Az ELTE BGGyK HÖK elnöke pályázatot ír ki

az ELTE BGGyK HÖK kommunikációs referensi tisztség betöltésére.

**A kommunikációs referens feladata az ELTE BGGyK HÖK Alapszabálya alapján:**

**24. § A kommunikációs referens**

(1) Kommunikációs ügyekben képviseli az Önkormányzatot.

(2) Felelős az Önkormányzat híreinek, közleményeinek és rendezvényeinek megjelentetéséért a kari és egyetemi fórumokon.

(3) Felelős az Önkormányzat arculatáért és külső megjelenéséért.

(4) Koordinálja az évfolyamok levelezőlistáit.

(5) Ellátja a BGGyK HÖK honlappal kapcsolatos feladatokat.

(6) Koordinálja a közösségi oldalakon való megjelenést.

(7) Szervezési és kommunikációs ügyekben segíti a kari képviselők munkáját.

(8) Gondoskodik az Önkormányzat rendezvényeinek a hirdetéséről, segíti a főszervezők munkáját.

(9) Gondoskodik az Önkormányzat belső információáramlásának elősegítéséről.

(10) Feladatai közé tartozik továbbá a kari és egyetemi plakátok kihelyezésének a megszervezése.

(11) Kapcsolatot tart:

1. a főszerkesztővel,
2. az ELTE Online szerkesztőségével.

(12) Tisztsége alapján tagja az ELTE HÖK Sajtó- és Kommunikációs Bizottságának.

(13) Elnöke a Kommunikációs Bizottságnak.

**A pályázás menete:**

A kommunikációs referensi tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az [elnok@barczihok.elte.hu](mailto:elnok@barczihok.elte.hu) email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Pályázási időszak: **2017. január 20. 8:00 – 2017. január 30. 20:00**

A beérkezett pályázatokról az ELTE BGGyK HÖK Elnöksége dönt az Alakuló Küldöttgyűlésen hozott határozat alapján:

*„A 2016. április 27-ei Alakuló Küldöttgyűlés során a küldöttgyűlési képviselők azt a határozatot hozták, mely szerint az Önkormányzat elnökét, valamint az Alapszabály 28-30.§-ban meghatározott tisztségviselőket kivéve az Önkormányzat tisztségviselőinek megválasztási jogát az önkormányzati ciklus idejére a Küldöttgyűlés az Elnökségre átruházza.”*

Budapest, 2017. január 19.

Sztrecsko Boglárka s.k.

ELTE BGGyK HÖK

elnök